Here is a page extracted from Wikipedia that may contain CSS, HTML, and a lot of unformatted text.

Title: ستان لوريل
Content: ستانلى "ستان" لوريل ، اسمه بالكامل آرثر ستانلى چيفرسون () (اتولد 16 يونيه 1890 - 23 فبراير 1965). ممثل كوميدى انجليزى اشتهر بتمثيله مع أوليڤر هاردى اللى شكلوا لوريل و هاردى و مثلوا اكتر من 100 فيلم مع بعض و بيعتبروا من كلاسيكيات السينما الصامته و السنيما عموما فى العالم. ستان اتولد فى أولفرستون شمال انجلترا و مثل هناك و كان جزء من فريق فريد كارنو للمسرح و كان بديل البديل لشارلى شابلين فى المسرحيات بعدين راح على امريكا و وصل هناك فى نفس اليوم مع شارلى شابلين و مثل هناك لفتره قبل ما المنتج هال روتش يعرفه على أوليڤر هاردى و يمثلوا مع بعض و يكونوا لوريل و هاردى. بعد ما مات رفيق عمره و صاحبه هاردى فى سنة 1957 زعل جامد عليه و رفض انه يمثل تانى بالرغم ان جاتله اكتر من عرض لافلام كبيره بس هو رفض انه يمثل من غير صاحبه. فى سنة 1961 اخد جايزة اوسكار و اتكرم عشان اعماله و ادواره الكوميديه و لحد دلوقتى دوره فى لوريل و هاردى بيضحك الناس. مات فى سانتا مونيكا ، كاليفورنيا ف سنة 1965ضحك كل الناس عحتى اللى مش بيفهم انجليزى .

افلامه قبل لوريل و هاردى 
دى شويه من افلامه قبل ما يبتدى لوريل و هاردى :

 اقتل او عالج Kill or Cure فى سنة 1923.
 برتقال وليمون Oranges and Lemons فى سنة 1923.
 أنقذ السفينة Save the Ship فى سنة 1923.
 مَشغل حدادة Smithy فى سنة 1924.
 نص راجل Half a Man فى سنة 1925

شوف كمان 
 لوريل و هاردى
 أوليڤر هاردى
 هال روتش
 شارلى شابلين

مصادر 

ممثلين انجليز
مواليد 1890
وفيات 1965
ممثلين امريكان رجاله فى قرن 20